<classify> MKUU wa Mkoa wa Rukwa, Joachim Wangabo, amewataka wananchi kutafakari nafasi za watoto katika familia na kwamba mkoa huo umejipanga kuhakikisha mwaka 2020 unakuwa maalumu wa watoto.Akizungumza kwenye ibada ya Krismasi katika Kanisa la Kiinjili la Kilutheri Dayosisi ya Ziwa Tanganyika, mkoani humo juzi, mkuu huyo wa mkoa, alisema kwa muda mrefu wananchi wa Rukwa wamekuwa nyuma katika kuthamini maendeleo ya mtoto kiafya na kielimu, akitoa mfano kuwa wengi wao wamekuwa wakienda shule bila ya kula chochote nyumbani na akifika shuleni anakaa zaidi ya saa 10 bila kula, hali inayosababisha watoto hao kushindwa kuzingatia masomo.Tunawatesa watoto wetu kwa nini? Mhashamu Baba Askofu ningependa tutumie nafasi hii za Krismasi na Mwaka Mpya kutafakari nafasi ya mtoto ndani ya familia na maendeleo ya taifa letu. Tuwape haki zao watoto wetu, tuwape chakula, tuache manyanyaso ya kuwatukana na kuwapiga ovyo, kuwachoma moto, kuwabaka.Hivi vitendo vyote vinamchukiza Mwenyezi Mungu na mahala pengine mabinti zetu wanawaua hawa watoto, wanatoa mimba na hata akizaa anamtupa, huu ni ukatili wa kutisha na Mwenyezi Mungu hapendi, alisema.Wangabo alisema mipango iliyopo kwa mkoa huo kwa mwaka ujao katika kumlinda mtoto ni pamoja na kuhakikisha heshima ya mtoto inarudishwa, haki zake zinapatikana akiwamo elimu, anathaminiwa na anapata malezi mazuri ya kimwili, kiroho na kiakili tangu ili aje kuwa na utu mwema na mwenye manufaa kwa taifa.Kwa upande wao, viongozi wa dini kila mmoja kwa wakati wake, waliwataka waumini wa madhehebu mbalimbali ya dini mkoani humo kuhakikisha wanalinda, wanakemea na kutoa taarifa kwa vyombo vinavyohusika wanaposhuhudia vitendo vya ukatili vikifanyika dhidi ya watoto.Askofu wa Jimbo Katoliki Sumbawanga, Beatus Urasa, alizitaja sababu zinazosababisha ukatili dhidi ya watoto mkoani Rukwa kuwa zinatokana na mmomonyoko wa maadili katika jamii unaoanzia kwenye familia, watu kutokuwa na hofu ya Mungu, imani za kishirikina, mila na desturi potofu hasa juu ya mirathi na wazazi kutotimiza wajibu wao kikamilifu.Alisema ili kukomesha viteShehe wa Mkoa wa Rukwa, Rashid Akilimali, aliwaasa madereva wa bodaboda, bajaji na makonda wa daladala kukuwa mstari wa mbele kuwalinda na kuwachunga watoto ili wasipate ajali ili waweze kukuwa bila matatizo na kutimiza ndoto zao za maisha baadae.Kwa upande wake, Katibu wa Jumuiya ya Kikristo CCT Manispaa ya Sumbawanga, Mchungaji Steven Malaki, aliwataka watoto wote nchini kumtegemea Mungu na kutegemea sala na maombi wawapo nyumbani, lakini pia wajiepushe na zawadi na msaada binafsi yenye lengo baya ndani yake.  <topic>: KITAIFA 